**Procedura de Clearing pe Piața Intrazilnică**

**de Energie Electrică**

**a Bursei Române de Mărfuri S.A. în calitate de Contraparte Centrală**

CUPRINS

[1. Scop 3](#_Toc203562857)

[2. Abrevieri 3](#_Toc203562858)

[3. Definiții si termeni utilizați 4](#_Toc203562859)

[4. Condiții generale 6](#_Toc203562860)

[5. Drepturile BRM 7](#_Toc203562861)

[6. Obligațiile BRM 7](#_Toc203562862)

[7. Drepturile participantului 7](#_Toc203562863)

[8. Obligațiile participantului 8](#_Toc203562864)

[9. Procesul de decontare 8](#_Toc203562865)

[10. Garantarea tranzacţiilor 11](#_Toc203562866)

[11. Calculul garanţiei disponibile şi a limitei de tranzacţionare 13](#_Toc203562867)

[Anexa 1- Nota Zilnică de Decontare PI-NC 15](#_Toc203562868)

[Anexa 2 - Nota Zilnică de Decontare PI-IDA 16](#_Toc203562869)

[Anexa 3 - Centralizator de decontare (PI-NC si PI-IDA) 17](#_Toc203562870)

# Scop

* 1. Procedură specifică modul de organizare și operare a decontării, compensării, garantării și facturării tranzacțiilor unui Participant încheiate pe Piața Intrazilnică (PI) de Energie Electrică operată de BRM.
  2. Toate tranzacțiile încheiate pe platforma BRM pentru produsele aferente PI sunt încheiate între participant și BRM în calitate de CCP, iar relația financiară dintre acestea este guvernată de acest document.
  3. Prezenta procedură acoperă cele două segmente ale PI, așa cum sunt definite și în Procedura PI, respectiv:
* PI-IDA - piața de licitații intrazilnice, respectiv o piață pentru licitații implicite în care ordinele colectate sunt corelate, iar capacitatea interzonală este alocată simultan pentru diferite granițe ale zonelor de ofertare, determinând prețurile de compensare pentru fiecare zonă de ofertare;
* PI-NC - piață pentru tranzacționarea continuă a produselor orare și a produselor la 15 minute;

# Abrevieri

ANRE - Autoritatea Națională de Reglementare în domeniul Energiei.

BRM - Bursa Română de Mărfuri (Romanian Commodities Exchange) S.A., având sediul social în București, Str. Buzești 82-94, etaj 7, Sector 1, Cod poștal 011017, Reg. Com. J40/19450/1992, CIF RO1562694.

CCP - BRM în calitate de Contraparte Centrală

IDD - Instrucțiune de debitare directă

MDD - Mandat de debitare directă

NZD – Nota zilnică de decontare

OP - Ordin de Plată

OPEED - Operator al Pieței de Energie Electrică Desemnat

OTS - Operator de Transport și de Sistem

PI - Piața Intrazilnică

PZU - Piaţa pentru Ziua Următoare de energie electrică cu respectarea mecanismului de cuplare prin preț a piețelor;

SGB - Scrisoare de Garanție Bancară

# Definiții si termeni utilizați

**Banca de cont central –** Banca comercială care acționează ca instituție colectoare în raport cu BRM și la care BRM are deschis contul central, care urmează a fi creditat sau a fost creditat cu sumele prevăzute în IDD.

**Banca de decontare** – Banca comercială la care participantul și-a deschis contul care urmează a fi debitat sau a fost debitat cu suma prevăzută în IDD.

**Contul Central** – cont curent al BRM deschis la Banca de cont central în vederea realizării încasărilor si plăților aferente PI.

**Contraparte Centrală**– entitate care se interpune, din punct de vedere financiar, între vânzător și cumpărător, devenind cumpărător pentru vânzător, respectiv vânzător pentru cumpărător, cu scopul asigurării procesului de decontare a tranzacției încheiate pe Piața Intrazilnică în numele acestora. BRM în calitate de OPEED asigură rolul de Contraparte Centrală pentru participanții la piață pentru toate tranzacțiile acestora, în ceea ce privește drepturile și obligațiile financiare care decurg din aceste tranzacții.

**Debitare directă** – modalitate de plată a unei sume de bani convenite între participant și BRM, care constă în debitarea pre-autorizată a contului participantului cumpărător de către banca de decontare în baza prevederilor mandatului de debitare directă la solicitarea BRM, și creditarea corespunzătoare a contului BRM de către banca de cont central în baza contractului privind debitarea directă; această modalitate de plată nu necesită autorizarea prealabilă de către participant a fiecărei instrucțiuni de debitare directă trasă asupra contului său, așa cum este reglementat în *Regulamentul BNR nr. 2/2016 privind operațiunile de transfer de credit și debitare directă,* cu modificările şi completările ulterioare.

**Instrucțiune de debitare directă** – instrucțiune de plată prin debitare directă inițiată de BRM către Banca de cont central la care BRM are deschis Contul Central aferent Pieței Intrazilnice, care urmează a fi creditat sau a fost creditat de către banca plătitoare la care participantul are deschis contul curent care urmează a fi debitat sau a fost debitat cu suma prevăzută în respectiva instrucțiune de debitare directă.

**Mandat de debitare directă** – acord de voinţă transmis în scris ori prin mijloace electronice, semnat, sau a cărui autenticitate a fost verificată prin aplicarea unei proceduri de securitate, prin care un participant acordă o autorizație permanentă, dar revocabilă Bursei Române de Marfuri în vederea debitării contului său de plăţi deschis la instituția plătitoare și, respectiv, dreptul instituției plătitoare de a-i debita contul curent cu suma prevăzută în instrucțiunile de debitare directă emise de BRM.

**Notă zilnică** **de decontare** – raport emis de BRM pentru un participant la PI, conform prevederilor prezentei proceduri care conține cel puțin următoarele elemente pentru tranzacțiile încheiate: cantitatea de energie electrică cumpărată/vândută, prețul tranzacţiei, valorile totale brute pe cumpărare/vânzare, TVA aplicabil după caz, valori nete de plată/încasat.

**Participant** – operator economic din sectorul energiei electrice care semnează *Convenția Unică de Participare pe Piețele de Energie Administrate de BRM* în scopul efectuării de tranzacții pe Piața Intrazilnică

**Participant implicit** - OTS, în calitate de agent de transfer între CCP-ul fiecărui OPEED, conform *Acordulului privind mai mult de un Operator al Pieței de Energie Electrică Desemnat pentru zona de ofertare România*, în conformitate cu Articolele 45 și 57 din *Regulamentul (UE) 2015/1222 al Comisiei din 24 Iulie 2015 de stabilire a unor linii directoare privind Alocarea Capacităților și Gestionarea Congestiilor.*

**Procedura PI** - *Procedura Pieței Intrazilnice de energie electrică cu respectarea mecanismului de cuplare prin preț a piețelor* elaborată de BRM stabilește condițiile în care BRM, în calitate de operator al Pieței Intrazilnice de energie electrică cu respectarea mecanismului de cuplare prin preț a piețelor (în continuare „PI”), își va îndeplini atribuțiile și în care Participanții vor tranzacționa în cadrul Piețelor.

**Scrisoare de garanție bancară** – document prin care banca garantă se angajează în mod irevocabil și necondiționat să plătească, la prima solicitare scrisă a BRM, orice sumă până la concurența unei sume maxime stabilite de către participant, în calitate de ordonator al garanției, emisă conform modelului agreat de BRM și valabilă pentru tranzacții pe Piața Intrazilnică.

**Tranzacţie la preţ negativ** – livrare gratuită de energie electrică către BRM din partea unui participant când acesta vinde energie electrică la preţuri negative, și din partea BRM când este în poziția de vânzător la preţuri negative către un participant cumpărător de energie electrică. Această operaţiune este implicit asociată cu o prestare de servicii de achiziție efectuată de BRM când achiziţionează energie electrică la preţuri negative de la participanții vânzatori și de către participanții cumpărători când achiziţionează energie electrică la preţuri negative de la BRM;

**Zi de livrare** – ziua calendaristică în ore CET pentru care se pot efectua tranzacţii;

**Zi de tranzacţionare** –ziua calendaristică pe parcursul căreia este permisă tranzacţionarea. În mod particular pentru PI-IDA, tranzacționarea are loc în zile diferite pentru aceeași zi de livrare, respectiv IDA1 și IDA2 în ziua anterioară livrării și IDA3 în ziua livrării.

# Condiții generale

* 1. Toate tranzacțiile încheiate pe PI operată de BRM sunt în mod obligatoriu decontate financiar potrivit prezentei proceduri.
  2. Toate operațiunile de decontare sunt efectuate între Contul Central al BRM, ca și CCP și contul/conturile bancare ale participantului la piață, care pentru IDD trebuie să aibă încheiat un mandat de direct debit la o bancă de decontare în favoarea BRM.
  3. Participantul funizează în scris, în avans către BRM informaţiile şi documentele referitoare la conturile bancare ce urmează a fi utilizate în relaţie cu BRM pentru operaţiunile de decontare, respectiv creditare/debitare, după caz.
  4. Pentru operaţiunile de debitare directă, mandatul de direct debit asigurat de Participant va fi emis de una din băncile participante la schema de debitare directă Business to Bussines / CORE operate de Transfond. Lista băncilor participante este disponibilă pe website-ul Asociaţiei Române a Băncilor la secţiunea dedicată acestor operaţiuni.
  5. Pentru a putea participa la PI, un potenţial participant trebuie să îndeplinească cumulativ următoarele condiţii:
     1. să dobândească şi să menţină calitatea de participant în acord cu Procedura PI;
     2. să încheie şi să menţină în mod continuu un mandat de debitare directă acordat BRM;
     3. să deţină un cont la o bancă comercială din România în vederea operării tuturor decontarilor cu BRM.

# Drepturile BRM

* 1. În orice moment, BRM poate solicita și obține informații despre situația financiară și soliditatea acesteia aferente unui participant și este îndreptățită să monitorizeze autorizațiile necesare și alte aspecte considerate relevante de către BRM pentru statutul financiar și juridic al participantului. Toate aceste informații vor fi furnizate cu promptitudine de către participantul în cauză, iar acesta este de acord să le solicite oricărei terțe părți care le deține în numele său și să le comunice BRM.
  2. Să debiteze contul Participantului prin IDD în funcţie de decontarea zilnică netă rezultată ca urmare a tranzacţiilor încheiate pe PI.
  3. Să execute imediat garanţia depusă de un Particpant în condiţiile neîndeplinirii obligaţiilor de plată in relaţie cu CCP, pentru tranzacțiile efectuate conform Procedurii PI.

# Obligațiile BRM

* 1. BRM va furniza fiecărui participant ce garanţii are depuse la BRM, informații cu privire la garanţiile participantului, inclusiv informații privind decontarea.
  2. BRM își asumă răspunderea deplină pentru exactitatea tuturor instrucțiunilor de debitare directă transmise băncii de cont curent în acord cu tranzacţiile încheiate de participant şi să pună la dispoziţia acestuia NZD prin canale electronice, inclusiv pe email la cerere.
  3. BRM se obligă să respecte întocmai și în orice moment reglementările legale în vigoare aplicabile instrucțiunilor de debitare directă.
  4. BRM are obligaţia de a achita Participantului contravaloarea sumelor datorate conform NZD.
  5. BRM se obligă să asigure confidențialitatea datelor personale și bancare ale participanților și respectarea tuturor obligațiilor legale cu privire la datele cu caracter personal.
  6. Să asigure îndeplinirea tuturor obligațiilor din prezenta Procedură.

# Drepturile participantului

* 1. Să primească fondurile bănești conform NZD.
  2. Să-şi administreze garanţiile depuse la BRM.
  3. Să obțină informații în legătură cu situația zilnică a contului său privind tranzacţiile încheiate, drepturile şi obligaţiile proprii în legătură cu decontarea acestora.
  4. Să constate și să solicite BRM remedierea eventualelor erori privind situația contului său emis de către BRM și/sau situația decontărilor sale în maxim 24 de ore de la primirea notei zilnice de decontare și/sau evenimentul sesizat privind decontarea, urmând ca BRM să procedeze la analiza şi remedierea situaţiei în cel mai scurt timp posibil.

# Obligațiile participantului

* 1. Să notifice imediat BRM, în scris, despre orice neconformitate sau suspiciune de neconformitate din partea sa în temeiul regulamentelor și procedurilor aferente PI administrate de BRM, de îndată ce acesta ia la cunoștință astfel de informații.
  2. Să asigure în permanenţa necesarul de fonduri băneşti în contul deschis la Banca de decontare pentru a asigura plata tranzacțiilor efectuate prin intermediul obligaţiilor de plată emise de BRM conform IDD, potrivit rezultatelor de tranzacționare comunicate conform Procedurii PI .
  3. Să furnizeze şi să menţină în permanenţă un nivel de garanții conform prezentei proceduri.
  4. Să încheie un MDD în RON cu banca de decontare în favoarea BRM.
  5. Să notifice BRM cu privire la orice modificare care urmează să fie efectuată privind scăderea limitei sau reducerea valabilitaţii unui MDD, cu cel puțin 2 zile lucrătoare înainte de intrarea în vigoare.
  6. Să acționeze exclusiv în nume propriu.
  7. Să asigure îndeplinirea tuturor obligațiilor din prezenta Procedură.

# Procesul de decontare

1. În vederea menţinerii accesului unui Participant la tranzacţionare, este necesar ca procesul de decontare să fie finalizat în termenele impuse prin prezenta procedură, asigurând în acest mod o activitate ordonată a întregului proces de decontare şi compensare operat de BRM în calitate de CCP. Întreg procesul de decontare se realizează distinct pentru PI-NC și PI-IDA.
2. BRM în calitate de CCP realizează un proces de compensare a plăţilor şi încasărilor pentru fiecare Participant în vederea realizării unei decontări nete pe baza zilnică, separat pentru PI-NC și PI-IDA.
3. Decontarea este o parte esenţială a procesului de post tranzacţionare ce are ca rol stingerea obligaţiilor băneşti determinate pe baza rezultatelor activităţii de tranzacţionare pentru fiecare zi de livrare încheiate și se operează separat pentru PI-NC și PI-IDA.
4. BRM calculează în mod continuu şi pune la dispoziţia Participanţilor, cel puţin în fiecare zi lucrătoare în care se face decontarea, situaţia obligaţiilor şi drepturilor bănești rezultate din activitatea de tranzacţionare, prin emiterea unei situaţii detaliate, respectiv NZD. Modelul de NZD se regăseste în Anexa 1 la prezenta procedură pentru PI-NC și Anexa 2 pentru PI-IDA
5. BRM elaborează NZD, în care sunt înregistrate cantitățile și valorile totale și nete ale obligațiilor de plată/drepturilor de încasare aferente tranzacțiilor de cumpărare/vânzare de energie electrică pentru fiecare zi de livrare în ore CET.
6. Denominarea NZD este atât în Euro, moneda de tranzacţionare pe PI-NC și PI-IDA, cât şi în RON, moneda utilizată pentru realizarea decontării şi facturării. Conversia valorilor NZD din Euro în Ron se realizează la cursul BNR valabil pentru ziua de livrare.
7. NZD este pusă la dipoziţia tuturor Participanţilor prin intermediul unei platforme electronice dedicate, accesibilă pe bază de utilizator şi parolă, precum şi la cerere pe email, în format electronic editabil, cel putin *.xls*.
8. În cadrul NZD se regăsesc cel puțin următoarele informații:
   1. denumirea participantului, ziua de livrare în ore CET şi moneda în care este prezentată NZD, respectiv Euro sau Ron;
   2. codul produsului tranzacţionat pentru PI-NC și PI-IDA, respectiv identificatorul unic al tranzacţiei (ID) pentru PI-NC;
   3. cantitatea de energie electrică tranzacţionată, atât pentru sensul de cumpărare cât şi pentru vânzare în MWh, exprimată cu 3 zecimale;
   4. prețul tranzacției, exprimat cu 2 zecimale;
   5. valoarea fiecărei tranzacții realizate fără TVA, exprimată cu 2 zecimale;
   6. valoarea TVA pentru situaţiile aplicabile, pentru fiecare tranzacție, exprimată cu 2 zecimale;
   7. valoarea totală a fiecărei tranzacții realizate, calculată ca sumă a punctelor e) și f) de mai sus, exprimată cu 2 zecimale;
   8. sumarul cantităţii tranzacționate cumulate la nivelul zilei de livrare, separat pe sensul de cumpărare şi vânzare şi defalcat pe tranzacţii la preţ pozitiv/negativ, precum şi cantitatea netă, în MWh cu 3 zecimale;
   9. sumarul valorii tranzacționate cumulate la nivelul zilei de livrare, separat pe sensul de cumpărare şi vânzare şi defalcat pe tranzacţii la preţ pozitiv/negativ, cat și TVA, aplicabil după caz, precum valoarea netă de decontat, cu 2 zecimale.
9. În cadrul NZD, cantitatea vândută este reprezentată cu semnul plus (+), respectiv cantitatea cumpărată este reprezentată cu semnul minus (-).
10. În cadrul NZD, valorile pozitive reprezintă obligaţii de plată ale CCP către participant iar valorile negative reprezintă obligaţii de plată ale participantului către CCP.
11. NZD sunt centralizate în cadrul unei situaţii sintetice actualizate pe baza zilnică şi sunt puse la dispoziţia participanţilor pentru fiecare lună de livrare, în format electronic editabil, cel putin *.xls.*
12. În baza calculaţiilor din NZD se efectuează decontarea pe baza valorii nete rezultate, astfel:
13. Pentru valoarea netă pozitivă (>0), participantul la P.I. are drepturi nete de încasare, iar BRM emite instrucțiunea de plată;
14. Pentru valoarea netă negativă (<0) participantul la P.I. are obligații nete de plată, iar BRM emite instrucțiune de Direct Debit.
15. IDD se transmit la Banca de cont central în prima zi bancară următoare zilei de livrare cel târziu până la ora 09:30 pentru PI-NC. În cazul unor situații excepționale cauzate de întărzieri de transmitere de date și în cazul unui refuz de plată, IDD se retransmite până la ora 16:30 din cadrul aceleiași zile bancare. Pentru PI-IDA, IDD se transmit în fiecare zi bancară, cumulat pentru IDA1, IDA2 și IDA 3 respectiv în ziua de livrare sau următoarea zi lucrătoare după ziua de livrare dacă ziua de livrare este o zi nelucrătoare. Pentru PI-IDA, IDD se transmite până la ora 13:00 în cadrul zilei bancare iar în cazul unor de întărzieri de transmitere de date și în cazul unui refuz de plată, IDD se retransmite până la ora 10:00 din cadrul următoare zile bancare.
16. Instrucțiunile de plată emise de BRM se transmit către Banca de cont central cel târziu la fnalul primei zile bancare următoare zilei de livrare.
17. Respingerea instrucțiunii de debitare directă implică executarea garanţiei disponibile.
18. BRM emite la finalul fiecărei luni de livrare o situație centralizată a activității de tranzacționare pentru fiecare Participant, confom Anexei 3 – Centralizator de decontare. Centralizatorul se emite distinct pentru PI-NC și PI-IDA:
19. **Facturarea** 
    1. Facturarea de către BRM și Participanți se face în baza Centralizatorului de Decontare ( Anexa 3).
    2. BRM şi Participanții emit factura pentru energia electrică vândută la preţ pozitiv sau zero, respectiv factura pentru prestarea de servicii pentru energia electrică cumpărată la preț negativ.
    3. Factura va conţine, după caz, TVA conform reglementărilor fiscal contabile în vigoare aplicabile pentru fiecare Participant în parte, inclusiv BRM.
    4. Factura pentru energia electrică vândută se va emite pentru întreaga cantitate de energie electrică vândută, inclusiv energia electrică vândută la preț negativ, cu menţiunea că aceasta este considerată *livrare gratuită*.
    5. Factura de prestări servicii se va emite pentru întreaga cantitate de energie electrică cumpărată la preț negativ.
    6. Facturile vor fie emise pentru întreaga lună de livrare exprimată în ore CET, conform NZD emise la valorile calculate în Ron.
    7. Facturile vor fi generate în conformitate cu prevederile Codului Fiscal şi vor fi transmise până pe data de 10 a lunii ce urmează celei în care a avut loc livrarea.

# Garantarea tranzacţiilor

* 1. Garantarea tranzacţiilor este o condiţie obligatorie pentru participarea la PI în vederea desfășurării activităţii de tranzacţionare.
  2. Participanţii sunt obligaţi să depună şi să menţină continuu garanţii suficiente în vederea asigurării decontării obligaţiilor de plată către BRM, atât din zilele anterioare cât şi cele din ziua curentă precum şi în vederea iniţierii de noi tranzacţii.
  3. Garanţia este necesară pentru acoperirea tranzacţiilor încheiate sau iniţiate de cumpărare la preţuri pozitive şi de vânzare la preţuri negative, inclusiv TVA, unde este aplicabil.
  4. În vederea garantării tranzacțiilor sunt permise următoarele tipuri de garanții :

1. Fonduri bănești
2. Scrisoare de garanție bancară (SGB)
3. Cont escrow
   1. În vederea decontării tranzacţiilor este obligatoriu menţinerea unei structuri de garanţii care să asigure decontarea rapidă şi eficientă a obligaţiilor, inclusiv în caz de refuz a unei IDD, cu o pondere a fondurilor băneşti corelată cu activitatea de tranzacţionare a Participantului.
   2. În cazul în care se optează pentru depunerea de garanții din fonduri bănești, acestea sunt valabile din momentul în care acestea sunt vizibile în contul de garanţii deschis de BRM la Banca de cont central.
   3. În cazul în care se optează pentru constituirea de garanții prin intermediul unei scrisori de garanție bancară, aceasta se emite pe baza modelului pus la dispozitie Participanţilor de BRM; garanţia devine valabilă din momentul în care se transmite prin mesaj SWIFT din partea Băncii de Cont Central către BRM sau se depune în format fizic la BRM.
   4. În cazul în care se optează pentru constituirea necesarului de garanții prin deschiderea unui cont Escrow, se va utiliza modelul de contract escrow, pus la dispozitie Participanţilor de către BRM în relaţie cu Banca de cont central; garanția devine valabilă în momentul în care documentul este semnat în prelabil de către Participant, Banca de cont central și BRM, în această ordine.
   5. În măsura în care un Participant are alocate garanţii pe pieţele de energie administrate de BRM confom *Convenţiei de Participare*, poate aloca din acestea către PI sau viceversa, în funcţie de diponibilitatea acestora la momentul cererii.
   6. Cererea de realocare a garanţiilor de la/către PI se transmite către BRM pe email sau prin intermediul soluţiei tehnice puse la dispoziţie de BRM, conform precizărilor tehnice publicate pe website-ul de BRM, în cadrul secţiunii dedicate PI.
   7. Pentru restituirea, partială sau integrală garanţiei, Participantul transmite către BRM o cerere urmând ca BRM, în funcție de analiza situației participantului cu privire obligaţiile de plată curente să finalize demersul cu informarea participantului.
   8. Cererile de depunere, restituire parțială sau integrală se operează în cel mai scurt timp posibil, vor fi procesate de către BRM în cel mai scurt timp posibil, în timpul programului de lucru în zilele bancare lucrătoare.
   9. În cazul procedurilor de încasare a garanțiilor toate costurile sunt suportate de către participant.

# Calculul garanţiei disponibile şi a limitei de tranzacţionare

* 1. BRM calculează garanția utilizată de un Participant de la momentul introducerii de ordine în platformele de tranzacționare aferente PZU și PI până la finalul decontării tuturor obligaţiilor de plată ce decurg din activitatea de tranzacţionare.
  2. Garanțiile depuse, gradul de utilizare al acestora şi respectiv limita de tranzacţionare sunt gestionate de BRM în timp real prin intermediul sistemului de tranzacţionare şi prin intermediul soluţiei de clearing puse la dispoziţie Participanţilor.
  3. Participantul poate dispune de garanţia disponibilă pentru realocare, diminuare sau restituire în orice moment până la maxim concurenţa limitei de tranzacţionare, ajustată cu valoarea TVA în cazurile în care este aplicabilă.
  4. Participantul beneficiază de creşterea limitei de tranzacţionare în cadrul platformei de tranzacţionare pentru tranzacţiile de vânzare la preţ pozitiv şi tranzacţiile de cumpărare la preţ negativ între momentul încheierii tranzacţiei şi finalizarea decontării aferente tranzacţiilor, această creştere nefiind disponibilă pentru realocare, diminuare sau restituirea garanţiei depuse.
  5. Formula de calcul a limitei maxime de tranzacționare în platforma de tranzacţionare:

unde,

* , respectiv suma valorii tuturor garanțiilor valabile alocate pe PZU și PI, unde
  + Garanțiidepuse înseamnă toate instrumentele de garantare depuse în favoarea BRM.
* unde
  + Expunereordine înseamnă expunerea acumulată aferentă ordinelor plasate de cumpărare la preţ pozitiv şi de vânzare la preţ negativ
  + Expuneretranzacţii nedecontate înseamnă expunerea acumulată aferentă tranzacțiilor de cumpărare la preţ pozitiv şi de vânzare la preţ negativ pentru care nu este iniţiat procesul de decontare
  + ExpunereNZD- înseamnă expunerea acumulată aferentă obligaţiilor de plată din tranzacțiile încheiate şi în curs de decontare conform NZD

Expunerea pe PZU și PI rezultată din activitatea de tranzacţionare se calculează pentru ordinele şi tranzacţiile încheiate tinând cont de conversia între moneda de tranzacţionare, respectiv Euro şi moneda de denominare a garanţiei la cursul comunicat de BNR pentru cursul Euro/Ron, astfel:

unde,

* **Cantitatea** este măsurată în **MWh**
* **Prețul** este exprimat în **EUR/MWh** și este:
  + prețul maxim la care un cumpărător este dispus să cumpere conform ordinului de cumpărare plasat în platforma de tranzacționare, sau
  + prețul minim la care un vânzător este dispus să vândă conform ordinului de vânzare plasat în platforma de tranzacționare, sau
  + prețul ferm al tranzacției încheiate

# *Anexa 1- Nota Zilnică de Decontare PI-NC*

Nota Zilnică de Decontare

|  |  |
| --- | --- |
| **Emitent** | **BRM** |
| **Participant** | \*denumire participant\* |
| **Ziua de livrare** | \*data de livrare\* |
| **Moneda** | **EUR/RON** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Cod Produs** | **ID Tranzacție** | **Sens** | **Cantitate tranzacționată (MWh)** | **Preț** | **Valoare tranzacție** | **TVA** | **Valoare Totală** |
|  |  | Cumpărare |  |  |  |  |  |
|  |  | Vânzare |  |  |  |  |  |
|  |  | …. |  |  |  |  |  |
|  |  | Cumpărare |  |  |  |  |  |
|  |  | Vânzare |  |  |  |  |  |

|  |  |
| --- | --- |
| **Sumar Cantitativ** | **Total (MWh)** |
| Cantitate cumpărată la preț pozitiv |  |
| Cantitate cumpărată la preț negativ |  |
| Cantitate vândută la preț pozitiv |  |
| Cantitate vândută la preț negativ |  |
| Cantitate netă |  |

|  |  |  |  |
| --- | --- | --- | --- |
| **Sumar Valori** | **Valoare tranzacție** | **TVA** | **Valoare netă** |
| Valoare cumpărare la preț pozitiv |  |  |  |
| Valoare cumpărare la preț negativ |  |  |  |
| Valoare vânzare la preț pozitiv |  |  |  |
| Valoare vânzare la preț negativ |  |  |  |
| Valoare netă |  |  |  |

# Anexa 2 - Nota Zilnică de Decontare PI-IDA

Nota Zilnică de Decontare

|  |  |
| --- | --- |
| **Emitent** | **BRM** |
| **Participant** | \*denumire participant\* |
| **Ziua de livrare** | \*data de livrare\* |
| **Moneda** | **EUR/RON** |

|  |  |  |  |  |  |  |
| --- | --- | --- | --- | --- | --- | --- |
| **Interval de Decontare** | **Sens** | **Cantitate tranzactionata** | **Pret orar** | **Valoarea tranzactionata** | **TVA** | **Valoare totala** |
|  | Cumparare |  |  |  |  |  |
|  | Vanzare |  |  |  |  |  |
|  | …. |  |  |  |  |  |
|  | Vanzare |  |  |  |  |  |
|  | Cumparare |  |  |  |  |  |

|  |  |  |  |
| --- | --- | --- | --- |
| **Sumar Cantitativ** | **Total** |  |  |
| Cantitate cumparata la pret pozitiv |  |  |  |
| Cantitate cumparata la pret negativ |  |  |  |
| Cantitate vanduta la pret pozitiv |  |  |  |
| Cantitate vanduta la pret negativ |  |  |  |
| Cantitate neta |  |  |  |
|  |  |  |  |
| **Sumar Valori** | **Valoare tranzactie** | **TVA** | **Valoare neta** |
| Valoare cumparare la pret pozitiv |  |  |  |
| Valoare cumparare la pret negativ |  |  |  |
| Valoare vanzare la pret pozitiv |  |  |  |
| Valoare vanzare la pret negativ |  |  |  |
| Valoare Totala |  |  |  |

# *Anexa 3 - Centralizator de decontare (PI-NC si PI-IDA)*

|  |  |  |  |
| --- | --- | --- | --- |
| **Bursa Romana De Marfuri SA** |  |  |  |
| **Data Emitere** | **-** |  |  |
| **Participant** | **\*denumire participant** |  | **Situatie centralizata lunara pentru activitatea de tranzactionare pe Piata PI-NC/PI-IDA** |
| **Moneda** | **RON** |  | **Luna …. anul ….** |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ziua  de livrare** | **Drepturi de incasare** | | | | | | | **Obligatii de plata** | | | | | | | **Livrare cu titlu gratuit pentru tranzactionarea la pret negativ** | | **Decontare neta** | |
| **Vanzare** | | | **Cumparare** | | | **Total (2 + 3 + 5 + 6)** | **Cumparare** | | | **Vanzare** | | | **Total (9 + 10 + 12 + 13)** |
| **Cantitate tranzac-tionata la pret pozitiv** | **Valoare tranzac-tionata (fara TVA)** | **TVA** | **Cantitate tranzac-tionata la pret negativ** | **Valoare prestare serviciu (fara TVA)** | **TVA** | **Cantitate tranzac-tionata la pret pozitiv** | **Valoare tranzac-tionata (fara TVA)** | **TVA** | **Cantitate tranzac-tionata la pret negativ** | **Valoare prestare serviciu (fara TVA)** | **TVA** | **Vanzare** | **Cumpa-rare** | **Total de incasat Participant** | **Total de platit de Participant** |
| **Data** | **MWh** | **RON** | **RON** | **MWh** | **RON** | **RON** | **RON** | **MWh** | **RON** | **RON** | **MWh** | **RON** | **RON** | **RON** | **MWh** | **MWh** | **RON** | **RON** |
| **0** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
| **TOTAL** |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |
| --- | --- | --- | --- | --- | --- |
| **Inchidere/compensare facturi** |  |  |  |  |  |
| **Suma Facturi Emise de Participant** | **Facturi Emise de BRM** | **Plati BRM** | **Incasari BRM** | **De Platit BRM OP** | **De Incasat BRM OP** |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| **Tranzactii - ore EET - pentru raportare ANRE** |  |  |  |  |  |
| **Cod ACER** | **Participant** | **Tip tranzactie** | **Cantitate [MWh]** | **Valoare [lei]** | **Pret [lei/MWh]** |
|  |  |  |  |  |  |
|  |  |  |  |  |  |